inggih punika satunggalipun pulitikus Parté Dhémokratik ing Jepang lan anggota Majelis Endhép Jepang wonten ing Diét Jepang. Panjenenganipun kapilih dados Mahamantri Jepang sasampunipun menangaken pamilihan swanten (Pemilu). Mengsahipun ing Pemilu inggih punika Banri Kaieda. Panjenenganipun dipunlantik dados Mahamantri kanthi resmi déning Kaisar Jepang nalika tanggal 2 September 2011.

Pagesanganipun 
Yoshihiko Noda miyos ing Funabashi, Chiba, minangka putranipun salah satunggalipun Pasukan Bela Dhiri Jepang lan putunipun among tani lokal.
Boten kados pulitikus misuwur sanèsipun, Noda boten gadhah gayutan kulawargi (trah) kaliyan Nagatachō. Tiyang sepuhipun boten saged mbiyantu mbayar resépsi palakraminipun Noda.
Noda lulus saking Univérsitas Waseda ing taun 1980 lan lajeng dipuntampi ing Institut Pamaréntah lan Manajemen Matsushita, satunggalipun institusi ingkang dipundamel déning Konosuke Matsushita ingkang ugi minangka tiyang ingkang damel Panasonic. Sadangunipun sekolah ing institut punika, Noda nyambi nyambut damel dados tukang pamaos météran gas. Panjenenganipun kapilih ing majelis Prefektur Chiba nalika taun 1987 ing yuswa 29 taun. Noda remen kaliyan bela dhiri lan gulat. Panjenenganipun gadhah sabuk cemeng ulah raga judo.

Cathetan suku

Pranala njawi 
  Situs resmi

Artikel mawa basa krama
Wong urip
Lair 1957
Tokoh Jepang
Mahamantri Jepang